Държавен вестник, бр. 54, 2021 г., стр. 11

БРОЙ  54	
Д Ъ Р Ж А В Е Н  В Е С Т Н И К 	
СТР.  11  
(6) Ограниченията по ал. 5 се вписват в 
свидетелството за правоспособност на лицето 
или в потвърждението по Правило I/10 от 
Конвенция STCW78, както е изменена.
(7) При изтичане срока на валидност на 
медицинското свидетелство за здравословна 
годност лицето е длъжно да премине отново 
освидетелстване и да представи новото си 
медицинско свидетелство в ДМА/ДРН.
Чл. 13. (1) Кандидат за свидетелство за 
квалификация на Европейския съюз за ко­
рабоплаване по вътрешни водни пътища 
представя медицинско свидетелство, издадено 
до три месеца преди датата на подаване на 
заявлението в съответната ДРН.
(2) Изпълнителна агенция „Морска адми­
нистрация“, работодателите и капитаните на 
кораби могат да изискват от всеки член на па­
лубната команда на кораб, плаващ по вътрешни 
водни пътища, да доказва здравословната си 
годност винаги когато има обективни данни, 
че член на палубната команда вече не отговаря 
на изискванията за издаване на свидетелство 
за квалификация на Европейския съюз по 
отношение на здравословната годност.
Чл. 14. (1) Изпълнителният директор на 
ИАМА или упълномощено от него лице при­
знава медицински свидетелства, издадени от 
друга държава по реда на чл. 12, ал. 4, с цел 
разрешаване на морски лица да служат на 
борда на корабите, плаващи под българско 
знаме. 
(2) Признаването по ал. 1 се извършва в 
едномесечен срок от постъпването на потвърж­
дение за автентичност на свидетелството от 
органа, издал същото. Отказът за признаване 
на валидно свидетелство е мотивиран и подле­
жи на обжалване по реда на Административ­
нопроцесуалния кодекс. Информация относно 
процедурата за обжалване се публикува на 
интернет страницита на ИАМА.
Г л а в а  т р е т а
КОМПЛЕКТУВАНЕ НА КОРАБИТЕ 
С ЕКИПАЖ. 
КОРАБНИ ДЛЪЖНОСТИ 
Чл. 15. (1) Екипажът на всеки кораб, плаващ 
под българско знаме, включва достатъчен брой 
морски правоспособни лица, необходими за 
осигуряване на безопасността, сигурността и 
опазването на морската среда от замърсяване.
(2) Минималният брой на правоспособните 
морски лица в екипажа на търговски кораб 
и кораби за спорт, туризъм и развлечение, 
използвани с търговска цел, е не по-малко от 
определените в приложение № 5 и приложение 
№ 6, като техните длъжности се определят 
в зависимост от района на плаване, тонажа, 
мощността и типа на корабната силова уредба.
(3) Изпълнителният директор на ИАМА или 
упълномощено от него лице може да разреши 
съвместяване на длъжности или промяна на 
броя на морските правоспособни лица във 
вахтите или смените на кораби с ограничен 
район или продължителност на плаване, с 
автоматизирана силова уредба, с централен 
пулт за управление, с опростено управление 
или особена конструкция.
Чл. 16. (1) При извършване на далечно 
плаване екипажът на корабите с големина 500 
бруто тона (БТ) и повече, на пътническите ко­
раби, включително високоскоростните, както 
и на плаващите съоръжения, които попадат в 
обхвата на Международния кодекс за сигур­
ност на кораби и пристанищни съоръжения, 
задължително включва корабен офицер по 
сигурността, който е завършил необходимата 
специална подготовка.
(2) Корабопритежателят може да възложи 
на член на екипажа от управленско или от 
оперативно ниво при изпълнение на неговите 
функции да изпълнява и функциите на корабен 
офицер по сигурността.
Чл. 17. (1) Корабопритежателят или опера­
торът определя подходящ, общоразбираем за 
членовете на екипажа работен език на борда на 
кораба, който се вписва в корабния дневник.
(2) Членовете на екипажа на морските 
пътнически кораби трябва да владеят английс­
ки език за общуване с пътниците в степен, 
осигуряваща безопасността на кораба и лицата 
на борда, в случай на аварийна ситуация.
Чл. 18. Морските правоспособни лица от 
екипажа на морски кораб заемат длъжности, 
класифицирани в следните нива на отговор­
ност:
1. управленско ниво – ниво на отговор­
ност, при което се изпълняват функциите, 
определени за длъжностите капитан, стар­
ши помощник-капитан, главен механик и 
втори механик, и се осъществява контрол за 
правилното изпълнение на всички функции, 
попадащи в кръга на съответната отговорност 
от оперативно или изпълнителско ниво;
2. оперативно ниво – ниво на отговорност, 
при което се изпълняват функциите, определе­
ни за длъжностите вахтен помощник-капитан, 
вахтен механик или дежурен механик на не­
обслужвано машинно отделение, електроме­
ханик или радиооператор, и в съответствие 
с писмени процедури под ръководството на 
лице, заемащо длъжност от управленско ниво, 
се осъществява пряк контрол за правилното 
изпълнение на всички функции, попадащи в 
кръга на отговорност от изпълнителско ниво;
3. изпълнителско ниво – ниво на отго­
ворност, при което се изпълняват възложени 
задачи или функции под ръководството на 
лице, заемащо длъжност от управленско или 
оперативно ниво.
Чл. 19. (1) Дейностите, изпълнявани от 
морските правоспособни лица, свързани с 
експлоатацията на кораба, безопасността и 
здравето при работа на море и река, опазването